COMPOSICIÓN DA MESA DE CONTRATACIÓN PERMANENTE DO CONCELLO DE CANGAS
ADMINISTRACIÓN LOCAL — Municipal — Cangas (Outros documentos, notificacións e informacións públicas, 14/08/2018)

En cumprimento do disposto no artigo 21.4 do Real Decreto 817/2009, do 8 de maio, polo que se desenvolve parcialmente a Lei 30/2007, do 30 de outubro, faise pública a composición da mesa de contratación permanente cuxa constitución foi aprobada pola Xunta de Goberno Local en sesión celebrada o día 9.07.2018, mediante acordo cuxo tenor literal é o que segue: “Visto a actual composición da mesa de contratación permanente constituída mediante acordo da Xunta de Goberno Local en sesión realizada o día 08.02.206 e publicada no BOPPO nº 38 de data 25.02.2016, modificada posteriormente mediante acordo da Xunta de Goberno Local en sesión realizada o día 24.04.2017 e publicado no BOPPO nº 90 de data 11.05.2017. Visto o artigo 326 da Lei 9/2017, de 8 de novembro, de contratos do sector público (LCSP), no que se recollen as funcións e composición das mesas de contratación que asistirán aos órganos de contratación das administracións públicas nos procedementos abertos, aberto simplificado, restrinxidos, de diálogo competitivo, de licitación con negociación e de asociación para a innovación. Visto o apartado 7º da disposición adicional 2ª da LCSP, na que se recollen as características especiais das mesas de contratación nos ámbitos das entidades locais e en aplicación do réxime xurídico previsto Real decreto 817/2009, de 8 de maio, polo que se desenvolve parcialmente a Lei 30/2007, de 30 de outubro, de contratos do sector público. Por todo o exposto anteriormente, en uso das atribucións que a lexislación vixente me confire, á Xunta de Goberno Local propoño a adopción do seguinte: Primeiro.— Modificar a composición actual da mesa de contratación permanente, quedando formada do seguinte xeito: a) Presidente titular: Alcalde – Presidente Presidente suplente: Tenente de Alcalde que corresponda b) Vogal Titular 1º: Funcionario/a con habilitación de carácter nacional responsable da Secretaría Xeral Municipal Suplente do vogal titular 1º: Funcionario/a ao/á que corresponda a súa substitución accidental. c) Vogal Titular 2º: Funcionario/a con habilitación de carácter nacional responsable da Intervención Municipal Suplente do vogal titular 2º: Funcionario/a ao/á que corresponda a súa substitución accidental. d) Vogal Titular 3º: Funcionario/a con habilitación de carácter nacional responsable da Tesourería Municipal. Suplente do vogal titular 3º: Funcionario/a ao/á que corresponda a súa substitución accidental. e) Vogal Titular 4º: Funcionario/a ou persoal laboral que desempeñe as súas funcións en departamentos do órgano de contratación. Suplente do vogal titular 4º: Funcionario/a ou persoal laboral ao/á que corresponda a súa substitución. f) Vogal Titular 5º: Concelleiro/a responsable da área á que se refira o obxecto do contrato de que se trate. Suplente do vogal titular 5º: Concelleiro/a do mesmo grupo político que o responsable da área. g) Secretario/a titular: Funcionario/a ou persoal laboral dependente do departamento de apoio xurídico a Secretaría, subescala Técnico/a de Administración Xeral Suplente do/a Secretario/a titular: Funcionario/a ou persoal laboral ao/á que corresponda a súa substitución. Os membros titulares serán substituídos polos seus respectivos suplentes, sen necesidade de nomeamento previo. Para a válida constitución da Mesa deberán estar presentes a maioría absoluta dos seus membros, e en todo caso, o Presidente, o/a Secretario/a e os dous vogais que teñan atribuídas as funcións correspondentes ao asesoramento xurídico (Secretaría Xeral) e ao control económico-orzamentario do órgano de contratación (Intervención municipal). Tódolos membros da Mesa terán voz e voto, excepto a secretaria da mesma que actuará con voz pero sen voto. Á vista da especialidade que resulte dos correspondentes expedientes de contratación, e mediante o correspondente acordo do Órgano de Contratación ou previsión nos pregos reguladores da contratación, poderanse incorporar á Mesa de Contratación os empregados públicos especializados que resulten necesarios, segundo a natureza dos asuntos a tratar, os cales actuarán e serán nomeados especificamente para cada contrato co cumprimento das normas que resulten do artigo 326 da LCSP para garantir a imparcialidade e especialidade técnica dos órganos de asistencia. Todo o anterior, sen prexuízo de que a Mesa de Contratación Permanente poida incorporar os asesores que estime convenientes en función do obxecto do contrato, os cales actuarán con voz, pero sen voto. Segundo.— A mesa de Contratación Permanente asistirá aos órganos de contratación do Concello de Cangas, entre os que se inclúen a Alcaldía, Xunta de Gobernos Local e o Pleno. Terceiro.— Declarar derrogados os anteriores acordos de constitución e modificación da Mesa de Contratación Permanente adoptados pola Xunta de Goberno Local nas sesións do día 08.02.2016 (BOPPO n.º 38 do 25.02.2016) e do día 24.04.2017 (BOPPO n.º 90 do 11.05.2017) respectivamente. Cuarto.— Notificar este acordo a todos os membros da Mesa de Contratación e proceder á súa publicación no Perfil do Contratante dos órganos de contratación do Concello de Cangas e no Boletín Oficial da Provincia de Pontevedra para a súa entrada en vigor, e no Portal de Transparencia aos efectos oportunos.” Cangas, 2 de agosto de 2018.—O Alcalde-Presidente, Xosé Manuel Pazos Varela.